Radio IRIB – Programi në gjuhën shqipe

Radio IRIB – Shqip 
Radio Shqiptare organ i sektorit të jashtëm të RTV të Republikës Islamike të Iranit është hapur më 7 nëntor 1996 me qendër në Iran. Radio IRIB – Programi në gjuhën shqipe transmetohet në Shqipëri, Kosovë dhe Maqedoni.

 Qëllimi i hapjes 
Midis vendeve evropiane në Shqipëri jeton numri më i madh i myslimanëve. Popullsisë mbi 4.5 milionë të Shqipërisë, patjetër duhet shtuar edhe mbi 2 milionë shqiptarë të Kosovës dhe rreth gjysma e popullsisë së Maqedonisë, ku jetojnë mbi 1 milion shqiptarë, si dhe shqiptarët e viseve të tjera si Presheva dhe Mali i Zi. Pra, lirisht mund të themi se vetëm në rajonin e Ballkanit, jetojnë afro 8 milionë shqiptarë. Si rrjedhim, RTV i Iranit dhe në veçanti sektori i jashtëm, nuk mund të mos merrte parasysh këtë realitet dhe vetvetiu, kjo çështje mund të jetë edhe arsyeja kryesore për hapjen e radios në gjuhën shqipe në Teheran.

 Politikat e përgjithshme të Radios Shqiptare 
1-Prezantimi i imazhit të vërtetë të R.I të Iranit.
2- Prezantimi dhe rikujtimi i të përbashkëtave kulturore të Iranit dhe Shqipërisë.
3-Reflektimi i pakicave myslimane në Ballkan dhe në mbarë Evropën.
4-Prezantimi i poetëve të mëdhenj iranianë dhe iranologëve të njohur shqiptarë.

Programet e kësaj radioje mund të dëgjohen nëpërmjet tri rrugëve:
1-Valët e shkurtra sipas orës së Grinuiçit
2-Valët FM
3-Internet 
Në sajtin e radios IRIB mund të lexoni lajme, analiza, artikuj fetarë, kulturë, art, politikë, ekonomi, iranologji, et.. 
 Lidhje të jashtme 
 IRIB  - Faqja zyrtare